2017 – 2020-yillarda shaharlarda arzon koʻp kvartirali uylarni qurish va rekonstruksiya qilish dasturini amalga oshirish chora-tadbirlari toʻgʻrisida
(resolution, 2023-04-27)

Respublika shaharlarida yashayotgan aholini, shu jumladan yosh oilalarni, eskirgan uy-joylarda yashayotganlarni va uy-joy sharoitlarini yaxshilashga muhtoj boʻlgan fuqarolarning boshqa toifalarini arzon, qulay, zamonaviy uy-joylar bilan taʼminlash orqali ularning turmush darajasi va sifatini yanada oshirish, ularni ijtimoiy qoʻllab-quvvatlashni kuchaytirish maqsadida: 1. Shaharlarda tegishli muhandislik va ijtimoiy infratuzilmalariga ega boʻlgan 5, 7 va 9 qavatli kompleks koʻrinishiga ega, energiya samarador, arzon koʻp kvartirali uylarni qurish va rekonstruksiya qilish 2017 — 2020-yillarda respublika shaharlarida imoratlar barpo etish va shahar qiyofasini yangilashning ustuvor yoʻnalishi deb hisoblansin. 2. Shaharlarda energiya samarador, arzon koʻp kvartirali uylarni qurish va rekonstruksiya qilish boʻyicha 2017 — 2020-yillarga moʻljallangan dasturning (keyingi oʻrinlarda — Dastur) asosiy parametrlari 1-ilovaga muvofiq tasdiqlansin. Belgilansinki, Dasturga muvofiq qurilgan, energiya samarador, arzon koʻp kvartirali uylardagi xonadonlar asosan yosh oilalarga, eskirgan uy-joylarda yashaydiganlarga, shuningdek, uy-joy sharoitlarini yaxshilashga muhtoj boʻlgan fuqarolarning boshqa toifalariga beriladi. Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari, “Davarxitektqurilish” qoʻmitasi, “Oʻzkommunxizmat” agentligi, “Oʻzbekenergo” AJ. “Oʻztransgaz” AK, “Oʻzbektelekom” AK, bosh pudrat tashkilotlari va tijorat banklari rahbarlari zimmasiga Dasturning tasdiqlangan parametrlari sifatli va oʻz vaqtida bajarilishi yuzasidan shaxsiy javobgarlik yuklansin, bunda quyidagilarni taʼminlaydigan chora-tadbirlar kompleksi amalga oshirilishi hisobga olinsin: qurilish massivlarining muhandislik jihatidan oʻz vaqtida tayyorlanishi; koʻp kvartirali uylarning loyiha-smeta hujjatlari sifatli ishlab chiqilishi; koʻp kvartirali uylarni qurish va rekonstruksiya qilishda narxlarning asoslangan tarzda shakllantirilishi; tashqi muhandislik kommunikatsiyalar va ijtimoiy infratuzilma obyektlarini jadallik bilan qurish. 3. Dasturni amalga oshirish doirasida: koʻp kvartirali uylarni qurish va rekonstruksiya qilishga buyurtma beruvchilarga kreditlar berish, shuningdek, koʻp kvartirali uylarni sotib olish uchun qarz oluvchilarga ipoteka kreditlarini rasmiylashtirish yoʻli bilan kvartiralarni sotish funksiyalarini yuklagan holda “Ipoteka bank” ATIB — moliyalashtiruvchi tijorat banki etib; rekonstruksiya qilish va qurish boʻyicha zarur loyiha-smeta hujjatlarini, namunali loyihalarni rasmiylashtirish, koʻp kvartirali uylar massivlarini qurish va rekonstruksiya qilish ishlarining oʻz vaqtida va sifatli bajarilishi, shuningdek, mablagʻlardan maqsadli va samarali foydalanilishi ustidan texnik nazorat olib borish funksiyalarini yuklagan holda “Oʻzshahar qurilish invest” IK — buyurtmachi etib (keyingi oʻrinlarda — buyurtmachi); kommunal sohada, transport, kapital qurilish va qurilish industriyasida amalga oshiriladigan investitsiya loyihalari doirasida tovarlar, ishlar, xizmatlarni xarid qilish boʻyicha Idoralararo tender komissiyasi (B.I. Zakirov) tomonidan Pudrat tashkilotlari reyestriga kiritilgan, mazkur obyektlarni qurishda tajribaga va tegishli moddiy-texnik bazaga ega boʻlgan pudrat tashkilotlari ishtirokida tender savdolarini oʻtkazish yakunlariga koʻra — muhandislik kommunikatsiyalari va ijtimoiy infratuzilma obyektlari bilan birga koʻp kvartirali uylar massivlarini qurish va rekonstruksiya qilish boʻyicha bosh pudrat tashkilotlari etib belgilansin. Idoralararo tender komissiyasiga (B.I. Zakirov) Dastur doirasida 2017-yilda qurilishi nazarda tutilgan obyektlar boʻyicha pudrat tashkilotlarini, istisno tariqasida, eng yaxshi takliflarni tanlab olish yoʻli bilan aniqlab olishga ruxsat etilsin. 4. “Ipoteka bank” ATIB: 2019-yilga moʻljallangan Dasturni amalga oshirish doirasida “Oʻzshahar qurilish invest” IKga koʻp kvartirali uyni qurish va rekonstruksiya qilish uchun uning loyiha-smeta hujjatlari tasdiqlangunga qadar obyekt qiymatining 95 foizigacha miqdorda yiliga 7 foiz stavka bilan kredit liniyalarini ochsin; kvartiralar aholiga sotilgunigacha boʻlgan davrda “Oʻzshahar qurilish invest” IKning kreditlar boʻyicha majburiyatlari taʼminoti sifatida kelgusida koʻp kvartirali uylardagi xonadonlarni sotishdan tushadigan mablagʻlarni garovga qabul qilsin; kvartiralarni yosh oilalarga, eskirgan uy-joylarda yashaydiganlarga va uy-joy sharoitlarini yaxshilashga muhtoj boʻlgan fuqarolarning boshqa toifalariga, shuningdek, Oʻzbekiston Respublikasi Mudofaa vazirligining harbiy xizmatchilariga 3 yillik imtiyozli davrni hisobga olgan holda, dastlabki 5 yil mobaynida yiliga 7 foiz stavka bilan (2020-yilga moʻljallangan Dastur amalga oshirila boshlangach bir yillik imtiyozli davr bilan hamda dastlabki 5 yil davomida har yili foiz stavkasi qatʼiy belgilangan 7 foizdan Oʻzbekiston Respublikasi Markaziy bankining qayta moliyalashtirish stavkasi darajasigacha bir meʼyorda oshib boradigan stavkada) hamda keyingi davrlarda Oʻzbekiston Respublikasi Markaziy bankining qayta moliyalashtirish stavkasida 20 yil muddatga ipoteka kreditlari berish yoʻli bilan realizatsiya qilsin; “Oʻzshahar qurilish invest” IKga koʻp kvartirali uylarni qurish va rekonstruksiya qilish uchun berilgan kreditlarni hamda ular boʻyicha hisoblangan foizlarni toʻlash toʻliq hajmda xonadonlarni sotishdan tushadigan mablagʻlar hisobidan amalga oshirilsin; yosh oilalar, eskirgan uy-joylarda yashaydiganlar va uy-joy sharoitlarini yaxshilashga muhtoj boʻlgan fuqarolarning boshqa toifalaridan arizalar mavjud boʻlmagan taqdirda, kvartiralar ular qiymatining kamida 50 foizini avvaldan toʻlash shartlari asosida va 6 oylik imtiyozli davrni hisobga olgan holda 10 yil muddatga Oʻzbekiston Respublikasi Markaziy bankining qayta moliyalash stavkasida ipoteka kreditlari berish yoʻli bilan aholining boshqa qatlamlariga qonunchilikda belgilangan tartibda sotilsin; bankning bosh ofisida va filiallarida koʻp kvartirali uylar qurish va rekonstruksiya qilishni moliyalashtirish va monitoring olib borish hamda aholiga kreditlar berish boʻyicha tarkibiy boʻlinmalar tashkil etsin. 5. “Ipoteka bank” ATIBga qarz oluvchilar tomonidan oʻzlarining kredit majburiyatlarini kredit shartnomasida nazarda tutilgan shartlarga muvofiq toʻliq bajarmagunicha qurilishi tugallanmagan koʻp kvartirali uylarni, shuningdek, kvartiralarni tasarruf etish yuzasidan ustunlik huquqi berilsin. 7. 2017-yilda Dasturni amalga oshirishni moliyalashtirish parametrlari va manbalari 2-ilovaga muvofiq belgilansin, jumladan: pudrat tashkilotlariga kredit berish va Dasturni amalga oshirishda qatnashuvchi jismoniy shaxslarga ipoteka krediti berish uchun “Xalq banki” ATB tomonidan “Ipoteka bank” ATIBning buyurtmanomalariga asosan milliy valyutada banklararo depozit hisob raqamiga yiliga 6,5 foizlik stavkada, 5 yillik imtiyozli davrni hisobga olgan holda 20 yil muddatga beriladigan 751,1 mlrd soʻm miqdoridagi mablagʻlar; jismoniy shaxslarning kvartira qiymatining 25 foizi miqdoridagi dastlabki badallari; uy-joy sharoitlarini yaxshilashga ehtiyojmand xodimlari uchun uy-joylarni qurish va rekonstruksiya qilishni moliyalashtirishda ulush qoʻshib qatnashishga tayyorligini bildirgan nodavlat tashkilotlarning oʻz mablagʻlari. 8. Dastur doirasida, istisno tariqasida quyidagilarga ruxsat berilsin: 2017-yil 1-aprelga qadar koʻp kvartirali uylar boʻyicha loyiha-smeta hujjatlarini bir vaqtda ishlab chiqqan holda qurilish ishlarini amalga oshirish; 2016-yilda “Ipoteka bank” ATIBning buyurtmanomalari asosida 2017-yil Dasturi hisobiga zaxira yaratish boʻyicha ishlarni boshlash uchun “Xalq banki” ATB tomonidan 100 mlrd. soʻm miqdorida mablagʻlar berish; koʻp kvartirali arzon uy massivlarini qurish uchun pudrat tashkilotlariga markazlashgan holda yetkazib beriladigan asosiy qurilish materiallari va uskunalarni “Oʻzshahar qurilish invest” IK tomonidan tender savdolarini oʻtkazmasdan, eng yaxshi takliflarni tanlab olish yoʻli bilan xarid qilish. 9. Oʻzbekiston Respublikasi Moliya vazirligi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Markaziy banki bilan birgalikda har yili 1-avgustgacha boʻlgan muddatda Vazirlar Mahkamasiga Dasturni keyingi davrlarda amalga oshirishni moliyalashtirishning aniq manbalari boʻyicha takliflar kiritsin. 10. Dasturning amalga oshirilishini muvofiqlashtirish va uning monitoringini olib borish boʻyicha Ishchi guruh tarkibi 3-ilovaga muvofiq tasdiqlansin. Ishchi guruh zimmasiga quyidagi asosiy vazifalar yuklansin: Dasturda nazarda tutilgan tadbirlarning oʻz vaqtida va sifatli bajarilishi yuzasidan tizimli monitoring olib borish, zarurat boʻlganda, arzon koʻp kvartirali uylarni qurish va rekonstruksiya qilishning asosiy parametrlariga va manzilli roʻyxatlariga oʻzgartirish va qoʻshimchalar kiritish; Dasturga kiritilgan arzon koʻp kvartirali uylarni qurish va rekonstruksiya qilish boʻyicha ishlarning amalga oshirilishini muvofiqlashtirish; Dasturni amalga oshirishda shaharsozlik, ekologiya, sanitariya, yongʻinga qarshi va boshqa majburiy norma va qoidalarga soʻzsiz rioya etilishiga yoʻnaltirilgan yagona siyosat olib borilishini taʼminlash. 11. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2017-yil 1-fevralga qadar 2017-yilgi Dastur doirasida potensial qarz oluvchilar aniqlanishini, ularning dastlabki badallari shakllantirilishini taʼminlasin, shuningdek, belgilangan tartibda keyingi yillar uchun Dastur parametrlarini tayyorlash doirasida har yili: 1-aprelga qadar — Oʻzbekiston Respublikasi “Yergeodezkadastr” va “Davarxitektqurilish” davlat qoʻmitalari bilan kelishilgan holda, koʻp kvartirali uylarni qurish va rekonstruksiya qilish uchun tashqi muhandislik kommunikatsiyalaridan va ijtimoiy infratuzilma obyektlaridan foydalanish imkoniyatiga ega boʻlgan yer uchastkalari roʻyxatini shaharlarning tasdiqlangan bosh rejalarini hisobga olgan holda shakllantirish, keyinchalik ularni koʻp kvartirali uylar qurish uchun buyurtmachiga berishni; 1-aprelga qadar — potensial qarz oluvchilarni aniqlash, ularning dastlabki badallari shakllantirilishini; 1-iyunga qadar — loyihalash tashkilotlari bilan birgalikda tegishli muhandislik va ijtimoiy infratuzilma bilan birga koʻp kvartirali uylar massivlarini qurish loyihasi tayyorlanishini; 1-iyulga qadar — Oʻzbekiston Respublikasi “Davarxitektqurilish” qoʻmitasi, loyihalash tashkilotlari, boshqa manfaatdor vazirliklar va idoralar bilan birgalikda namunaviy loyihalarni joylarga bogʻlash hamda koʻp kvartirali uylarni qurish va rekonstruksiya qilish, tashqi muhandislik kommunikatsiyalari va ijtimoiy infratuzilma obyektlarini qurish boʻyicha loyiha-smeta hujjatlarini ishlab chiqishni; 1-avgustga qadar — qurilishlarning manzilli va titul roʻyxatlari tasdiqlanishini taʼminlansin. 12. Quyidagilar: koʻp kvartirali uylarning namunaviy loyihalarini ishlab chiqish qismida — “Ipoteka bank” ATIB tomonidan ajratiladigan mablagʻlar; tegishli muhandislik va ijtimoiy infratuzilma bilan birga koʻp kvartirali uylar massivlarini qurish loyihasini tayyorlash qismida — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining mahalliy budjetlari mablagʻlari; uzluksiz faoliyat koʻrsatish taʼminlanishini hisobga olgan holda tortib kelinadigan va maydon ichki elektr taʼminoti, gaz taʼminoti va aloqa tarmoqlarini qurish qismida — tegishli ravishda “Oʻzbekenergo” AJ, “Oʻztransgaz” AK va “Oʻzbektelekom” AKning oʻz mablagʻlari; sugʻorish suv quvuri, irrigatsiya novlari va tashqi yoritish tizimlari oʻrnatilishini hisobga olgan holda, tortib kelinadigan va maydon ichki suv taʼminoti va kanalizatsiya tarmoqlarini qurish, tutash hududlarni obodonlashtirish va koʻkalamzorlashtirish qismida — Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining mahalliy budjetlari mablagʻlari Dasturni amalga oshirish doirasida moliyalashtirish manbalari etib belgilansin. Oʻzbekiston Respublikasi Moliya vazirligi, Iqtisodiyot vazirligi asoslangan hisob-kitoblarga koʻra, koʻrsatib oʻtilgan tadbirlarni moliyalashtirish uchun Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklariga Oʻzbekiston Respublikasi Davlat budjeti parametrlarida tegishli budjet mablagʻlarini nazarda tutsin. 13. Oʻzbekiston Respublikasi “Davarxitektqurilish” qoʻmitasi manfaatdor loyihalash tashkilotlari bilan birgalikda ikki oy muddatda koʻp kvartirali uylarning namunaviy loyihalari ishlab chiqilishi va tasdiqlanishini taʼminlasin, bunda quyidagilarga alohida eʼtibor qaratilsin: energiya samaradorlikni sifat jihatidan oshirishni hamda qurilish va rekonstruksiya qilishning qiyosiy qiymatini tushirishni taʼminlaydigan mamlakatimizda ishlab chiqarilgan zamonaviy qurilish materiallari, konstruksiyalar va buyumlaridan keng foydalanishni, shaharlarning bosh rejalarini, tabiiy-iqlim sharoitlarini hisobga olgan holda qurilishning arxitektura-rejalashtirish yechimlari; qurilish konstruksiyalari, kvartiralarni yoritish, isitish tizimlarini barpo etish va qurishda hamda zamonaviy hisobga olish priborlarini majburiy ravishda oʻrnatishni nazarda tutgan holda ichimlik suvini barqaror yetkazib berishni tashkil etishda energiya tejaydigan texnologiyalarni joriy etish; koʻp kvartirali uylarda yashovchilar uchun dam olish joylari tashkil etilishi, bolalar maydonchalari, chiqindi yigʻish punktlari oqilona joylashtirilishi va qurilishi, jihozlangan avtomobil toʻxtash joylarini hamda tutash hududlar obodonlashtirilishini hisobga olgan holda qurilayotgan uy-joy komplekslari hududlarining koʻcha va hovlilarini funksional jihatdan aniq ajratish. 14. Oʻzbekiston Respublikasi Moliya vazirligi Markaziy bank, Iqtisodiyot vazirligi va “Ipoteka bank” ATIB bilan birgalikda ikki oy muddatda davlatning bank ustav kapitalidagi ulushini koʻpaytirish hisobidan “Ipoteka bank” ATIB ustav kapitalini 100 mlrd soʻmga oshirish boʻyicha Oʻzbekiston Respublikasi Vazirlar Mahkamasiga takliflar kiritsin. 16. Oʻzbekiston Respublikasi Investitsiyalar boʻyicha davlat qoʻmitasi Moliya vazirligi, Iqtisodiyot vazirligi va “Ipoteka bank” ATIB bilan birgalikda Dasturning amalga oshirilishini moliyalashtirish uchun xalqaro moliya tashkilotlari va xorijiy hukumat moliyalashtirish tashkilotlari, shuningdek, xorijiy mamlakatlarning uzoq muddatli imtiyozli kreditlarini jalb etsin. 17. Quyidagilar: a) 2020-yil 1-iyulgacha Dasturni amalga oshirish doirasida “Ipoteka bank” ATIB, “Oʻzsanoatqurilishbank” ATB va “Asaka bank” ATB tomonidan berilgan ipoteka kreditini toʻlab boʻlgunga qadar sotib olingan kvartiralar boʻyicha jismoniy shaxslar (qarzdorlar)ning mulk soligʻidan: b) 2020-yil 1-yanvargacha Dasturni amalga oshirish doirasida: bosh pudrat va subpudrat tashkilotlari — “tayyor holda topshirish” shartlarida koʻp kvartirali uylar obyektlarini qurish va rekonstruksiya qilish boʻyicha ular tomonidan amalga oshirilgan ishlar hajmi qismida barcha turdagi soliqlarni toʻlashdan; qurilish materiallari, asbob-uskunalar, qurilish texnikasi va avtotransportini ishlab chiqaruvchi (respublika hududidagi) tashkilotlar — koʻp kvartirali uylar obyektlarini “tayyor holda topshirish” shartlarida qurish uchun “Oʻzshahar qurilish invest” IK va pudrat tashkilotlariga sotiladigan qurilish materiallari, asbob-uskunalar, qurilish texnikasi va avtotransportini hajmi qismida qoʻshilgan qiymat soligʻi va yagona soliq toʻlovlaridan; “Oʻzshahar qurilish invest” IK va bosh pudrat tashkilotlari — koʻp kvartirali uylar obyektlarini qurish uchun belgilangan tartibda tasdiqlanadigan roʻyxatlar boʻyicha chetdan keltiriladigan xomashyo, buyumlar, uzellar, konstruksiyalar, qurilish materiallari, qurilish texnikasi va asbob-uskunalar, shuningdek, ularga ehtiyot qismlar, avtotransport vositalari, shu jumladan yoʻl-qurilish texnikasi uchun bojxona (bojxona rasmiylashtiruvi yigʻimlaridan tashqari) toʻlovlaridan; import qiluvchi tashkilotlar — import qilinadigan qurilish materiallari, buyumlari, xomashyo, uzel va konstruksiyalari, shu jumladan yogʻoch-taxta materiallari va tom yopish uchun metall listlar, yoʻlovchi liftlari, alohida isitish qozonlari, ular uchun uskunalar va ehtiyot qismlar, shu jumladan ularni ishlab chiqarish (yoki yigʻish) uchun ehtiyot qismlar va materiallar uchun bojxona (bojxona rasmiylashtiruvi yigʻimlaridan tashqari) toʻlovlaridan, shuningdek, import qilinayotgan tovarlarni “Oʻzshahar qurilish invest” IK va bosh pudrat tashkilotlari manziliga yetkazib berish qismida qoʻshilgan qiymat soligʻi va yagona soliq toʻlovlaridan; ishlar (xizmatlar)ni bajaruvchi tashkilotlar, shu jumladan Oʻzbekiston Respublikasining norezidentlari — Dasturni amalga oshirish bilan bogʻliq qismida qoʻshilgan qiymat soligʻi va yagona soliq toʻlovlaridan; “Oʻzshahar qurilish invest” IK — barcha turdagi soliqlarni toʻlashdan; v) 2020-yil 1-iyulgacha “Oʻzshahar qurilish invest” IK tomonidan 2017 — 2019-yillarga moʻljallangan Dastur doirasida qurilgan uy-joylar (koʻp kvartirali uylardagi xonadonlar) sotilishi boʻyicha aylanma qoʻshimcha qiymat soligʻidan ozod qilinsin. 19. “Ipoteka bank” ATIB 2017-yil 1-yanvardan boshlab: koʻp kvartirali uylarni qurish va rekonstruksiya qilish masalalari boʻyicha pudrat tashkilotlari bilan nizolarni hal etish, shuningdek, koʻp kvartirali uylarda kvartira sotib olish uchun berilgan ipoteka kreditlari boʻyicha qarz oluvchilarning kreditorlik qarzlarini undirish toʻgʻrisidagi daʼvolari boʻyicha umumiy yurisdiksiya sudlarida davlat boji toʻlovlaridan ozod qilinsin. 20. Oʻzbekiston Respublikasi Iqtisodiyot vazirligi har yilgi moddiy balanslarda Dastur doirasida koʻp kvartirali uylarni qurish va rekonstruksiya qilish uchun pudrat tashkilotlariga eʼlon qilingan narxlarda va toʻgʻridan-toʻgʻri shartnomalar boʻyicha zarur hajmlarda metall prokati va sement ajratilishini nazarda tutsin. 21. Oʻzbekiston Respublikasi “Davarxitektqurilish” qoʻmitasi Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda loyihalash tashkilotlari bilan birgalikda, belgilangan tartibda: qurilish-montaj ishlari bajarilishining sifati, shaharsozlik normalari va qoidalariga rioya etilishi ustidan arxitektura-qurilish, texnik va mualliflik nazorati olib borilishini; prognozlashtirilayotgan davrda quriladigan koʻp kvartirali 1 kvadrat metr uy-joyning qiymati, boshqa va koʻzda tutilmagan xarajatlarni hisobga olgan holda har yili Oʻzbekiston Respublikasi Moliya vazirligi va Iqtisodiyot vazirligi bilan kelishilishini taʼminlansin. 22. Oʻzbekiston Milliy teleradiokompaniyasi, Oʻzbekiston Milliy axborot agentligi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi Moliya vazirligi, “Davarxitektqurilish” qoʻmitasi, Markaziy banki, “Ipoteka bank” ATIB, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda Dasturning maqsad va vazifalarini, shuningdek, uni amalga oshirish jarayonlarini ommaviy axborot vositalarida keng yoritishni tashkil etsin, mazkur mavzudagi koʻrsatuv va maqolalarni ijtimoiy reklama axboroti shaklida joylashtirilishini taʼminlasin. 23. Oʻzbekiston Respublikasi “Davarxitektqurilish” qoʻmitasi Moliya vazirligi, “Ipoteka bank” ATIB hamda boshqa manfaatdor vazirlik va idoralar bilan birgalikda belgilangan tartibda Vazirlar Mahkamasiga: bir oy muddatda Koʻp kvartirali uylarni qurish va rekonstruksiya qilishni moliyalashtirish, shuningdek, koʻp kvartirali uylarni yosh oilalarga, eskirgan uy-joylarda yashovchilarga va uy-joy sharoitlarini yaxshilashga muhtoj boʻlgan fuqarolarning boshqa toifalariga sotish tartibi toʻgʻrisidagi Nizom loyihasini; bir oy muddatda koʻp kvartirali uyning tannarxini aniqlash uchun buyurtmachi, pudratchi va moliyalashtiruvchi bank xarajatlari tarkibining hisob-kitobini; uch oy muddatda jismoniy shaxslarga ipoteka krediti ajratish mexanizmini takomillashtirish yuzasidan takliflarni kiritsin. 24. Oʻzbekiston Respublikasi Iqtisodiyot vazirligi “Davarxitektqurilish” qoʻmitasi, Moliya vazirligi va Adliya vazirligi, boshqa manfaatdor vazirliklar va idoralar bilan birgalikda ikki oy muddatda qonun hujjatlariga mazkur qarordan kelib chiqadigan oʻzgartirishlar va qoʻshimchalar toʻgʻrisida Vazirlar Mahkamasiga takliflar kiritsin. Vazirliklar va idoralar oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 25. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. T/r Hudud noi 2017-yil 2018-yil 2019-yil 2020-yil uylar soni kvartiralar soni uylar soni kvartiralar soni uylar soni kvartiralar soni kvartiralar soni JAMI: 191 7 919 335 13 917 355 14 757 4 256 1. Qoraqalpogʻiston Respublikasi 7 315 10 450 10 450 244 2. Andijon viloyati 7 294 14 588 14 588 268 3. Buxoro viloyati 6 252 10 420 10 420 216 4. Jizzax viloyati 5 210 15 645 15 645 236 5. Qashqadaryo viloyati 7 315 14 630 14 630 240 6. Navoiy viloyati 5 210 8 336 8 336 210 7. Namangan viloyati 8 336 14 588 14 588 108 8. Samarqand viloyati 9 405 16 720 16 720 240 9. Sirdaryo viloyati 5 225 10 450 10 450 210 10. Surxondaryo viloyati 5 210 10 420 10 420 492 11. Toshkent viloyati 15 624 40 1 680 40 1 680 182 12. Fargʻona viloyati 5 210 14 600 14 600 328 13. Xorazm viloyati 5 225 10 450 10 450 300 14. Toshkent shahri 102 4 088 150 5 940 170 6 780 982 T/r Hududlar nomi 2017-yilda jami Shu jumladan: 2017-yilgi harajatlarning hisob-kitob qiymati*, mlrd.soʻm shundan: 5 qavatli uylar 7 qavatli uylar aholining boshlangʻich badali (25%) hisobiga Xalq banki mablagʻlari hisobiga uylar soni kvartiralar soni uylar soni kvartiralar son uylar soni kvartiralar son Jami, shu jumladan: 191 8121 33 1 485 158 6 636 897,1 224,3 672,8 1. Qoraqalpogʻiston Respublikasi 7 315 7 315 30,6 7,7 23,0 2. Andijon viloyati 7 294 7 294 31,4 7,8 23,5 3. Buxoro viloyati 6 252 6 252 26,9 6,7 20,2 4. Jizzax viloyati 5 210 5 210 22,4 5,6 16,8 5. Qashqadaryo viloyati 7 315 7 315 30,6 7,7 23,0 6. Navoiy viloyati 5 210 5 210 22,4 5,6 16,8 7. Namangan viloyati 8 336 8 336 35,9 9,0 26,9 8. Samarqand viloyati 9 405 9 405 39,4 9,8 29,5 9. Sirdaryo viloyati 5 225 5 225 21,9 5,5 16,4 10. Surxondaryo viloyati 5 210 5 210 22,4 5,6 16,8 11. Toshkent viloyati 15 630 15 630 67,3 16,8 50,5 12. Fargʻona viloyati 5 210 5 210 22,4 5,6 16,8 13. Xorazm viloyati 5 225 5 225 21,9 5,5 16,4 14. Toshkent shahri 102 4 284 102 4 284 501,6 125,4 376,2 B. Zokirov — Oʻzbekiston Respublikasi Bosh vazirining oʻrinbosari, Ishchi guruh rahbari B. Xodjayev — iqtisodiyot vazirining birinchi oʻrinbosari, Ishchi guruh rahbarining oʻrinbosari M. Mirzayev — moliya vaziri oʻrinbosari S. Arabov — “Davergeodezkadastr” davlat qoʻmitasi raisi A. Tadjiyev — “Davarxitektqurilish” raisi oʻrinbosari A. Yuldashev — Davlat soliq qoʻmitasi raisining birinchi oʻrinbosari S. Xodjayev — Markaziy bank raisining birinchi oʻrinbosari I. Mahkamov — “Oʻzkommunxizmat” agentligi bosh direktori A. Abdullayev — “Xalq banki” AK boshqaruvi raisi O. Musayev — “Ipoteka-bank” ATB boshqaruvi raisi F. Salomov — “Oʻzbekenergo” AJ boshqaruvi raisi Sh. Maxmudov — “Oʻztransgaz” AK boshqaruvi raisi B. Abdullayev — “OʻzshaharsozlikLITI” DUK direktori A. Muxamadiyev — “ToshkentboshplanLITI” DUKdirektori lavozim boʻyicha — Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari B. Qodirov — Vazirlar Mahkamasi Axborot-tahlil departamentining yetakchi mutaxassisi, Komissiya kotibi